MATLAB hjælp

I kurset bruges programmet MATLAB til dataanalyse mm. Det ville være rigtig smart hvis I kan få installeret MATLAB på jeres egne computere, da der ikke er computere nok hverken på NBI eller HCØ til jer alle, og vi derfor ender med at sidde i et normalt regneøvelseslokale med jeres egne bærbare. På denne side kan I få hjælp til installationen, og til at komme lidt i gang med at bruge programmet.

Installation
Bemærk at du skal være på internettet under hele installationen. Bemærk også at installationen henter nogle ret store filer, og det derfor er smart at hente dem hjemmefra (vi ved vist alle sammen hvor glad eduroam kan være for store fil-downloads...)

For at installere MATLAB skal du gøre følgende:


 * 1) Gå til MathWorks hjemmeside (http://www.mathworks.se/accesslogin/createProfile.do) og opret en konto, hvor du bruger din KU e-mail (f.eks. xyz123@alumni.ku.dk) som den opgivne e-mail adresse. Vælg "academic use" under "How will you use MathWorks software?". Husk at aktivere din konto via den aktiverings-mail der sendes til dig.
 * 2) Log ind på din nye konto, og gå ind under My Account i øverste højre hjørne. Gå lidt ned på siden, og find Licence Center. Her skal du trykke på Manage Licenses. Der skulle gerne være en enkelt licens. Hvis licensen ikke allerede er der, så tryk på Add License knappen og vælg activation key. Du skal nu finde activation key koden på softwarebiblioteket på KUnet - bare gå ind under matlab siden og hent en af "ACTIVATION_KEYS_R20XXx.txt" filerne (de indeholder alle sammen de samme koder). Brug koden for TAH STUDENT, og gå videre med aktiveringen.
 * 3) Klik på "Download Products" knappen ud for (den muligvis nyoprettede) licens. Du skulle nu gerne få valget om hvilket styresystem du vil hente den nyeste version af MATLAB til. Gør dette, og tryk så download.
 * 4) Følg informationerne på skærmen i det hentede downloadprogram for at downloade og installere.

Hvis der er problemer med installationen kan diskussionsforumet på Absalon bruges til at få hjælp. Vejlederne vil holde øje med dette forum i starten af kurset og eventuelle løsninger vil da være tilgængelige for alle via forummet.

Kom godt i gang
For at komme i gang med at bruge MATLAB, er det en god idé at se lidt på MathWorks egen guide til MATLAB. Denne guide kan I enten hente på MathWorks hjemmeside, http://www.mathworks.com/help/pdf_doc/matlab/getstart.pdf, eller I kan hente den version der ligger på Absalon (en lidt ældre version, men det er kapitelnumre i denne som vi henviser til i løbet af kurset).

I kan også tage et smut forbi Morten Dam Jørgensen's computerfysik.dk side, hvor der er en fin introduktion til MATLAB, som I kan zappe lidt rundt i.

Mere specialiceret hjælp
I kurset er der nogle få ting som er rare at kende til hvis man f.eks. vil lave pænere figurer. Nedenfor er en oversigt over forskellige sider med hjælp til sådanne ting:


 * MATLAB figur handles kan bruges til at formatere figurer meget mere end med standard-kommandoerne